Peter Barnes

Peter Simon Barnes (født 10. juni 1957 i Manchester), er en engelsk, tidligere fotballspiller, mest kjent for sin tid hos Manchester City på slutten av 1970-tallet. Han var en av Englands mest lovende unge spillere på den tiden, og ble i 1976 kåret til PFA Young Player of the Year. Han spilte totalt 22 landskamper for  og scoret fem mål.

Han debuterte som profesjonell spiller i 1975 for Manchester City der han i 1976 var med på å vinne Ligacup-finalen bare 19 år gammel. Han scoret også et mål i finalen. Han ble i 1979 solgt til West Bromwich Albion for 752 000 pund, noe som var overgangsrekord for WBA i nesten 20 år. Han var klubbens toppscorer i 1979-80 sesongen, og ble i 1981 kjøpt opp av Leeds der han slet med å finne formen som hadde gjort ham til en stjerne.

Leeds rykket ned fra topp-divisjonen i 1982, og Barnes ble utlånt til den spanske klubben Real Betis. Han fant seg ikke til rette der og returnerte til Leeds året etter. Etter 27 kamper og fire mål i 2. divisjon ble han solgt til Coventry for 50 000 pund, der han scoret åtte mål på 29 kamper før han ble kjøpt opp av Manchester United i 1985. Han ble to år her, men spilte ikke mer enn 25 kamper og scoret ti mål. Han hadde problemer å komme overens med Manchester Uniteds nye manager. Alex Ferguson, og ble solgt tilbake til naboklubben Manchester City, hvor han hadde startet sin karriere.

Det så nå ut som om Barnes hadde gjort sitt som spiller på toppnivå, og han ble snart utlånt til klubber nedover i divisjons-systemet. Etter en kort tid i diverse klubber i utlandet valgte han å legge opp i 1991.

Barnes jobber nå bak kulissene for Manchester City, samt at han kommenterer fotballkamper for en lokal radiostasjon i Manchester.

Referanser

Eksterne lenker 
 

Engelske fotballspillere
Fotballspillere for Manchester City FC
Fotballspillere for West Bromwich Albion FC
Fotballspillere for Leeds United FC
Fotballspillere for Real Betis Balompié
Fotballspillere for Manchester United FC
Fotballspillere for Coventry City FC
Fotballspillere for Ballymena United FC
Fotballspillere for Bolton Wanderers FC
Fotballspillere for Port Vale FC
Fotballspillere for Wimbledon FC
Fotballspillere for Hull City AFC
Fotballspillere for SC Farense
Fotballspillere for Sunderland AFC
Fotballspillere for Stockport County FC
Fotballspillere for Bury FC
Fotballspillere for Drogheda United FC
Fotballspillere for Tampa Bay Rowdies
Fotballspillere for Stafford Rangers FC
Fotballspillere for Northwich Victoria FC
Fotballspillere for Wrexham AFC
Fotballspillere for Radcliffe Borough FC
Fotballspillere for Cliftonville FC
Trenere for Gibraltars herrelandslag i fotball
Personer fra Manchester
Fødsler i 1957